Adamu Waziri

Adamu Maina Waziri (an haifeshi ne a ranar sha hudu 14 ga watan Satumba shekara ta alif dari tara da hamsin da biyu 1952) an naɗa shi ministan harkokin ƴan sandan kasa a Najeriya a ranar shida 6 ga watan Afrilun na shekara ta dubu biyu da goma 2010, lokacin da muƙaddashin shugaban ƙasa Goodluck Jonathan ya bayyana sabuwar majalisarsa. 

Rayuwar farko da karatu
An haifi Adamu Maina Waziri a jihar Yobe a ranar goma sha hudu 14 ga watan Satumba shekara ta alif dari tara da hamsin da biyu 1952. Ya yi karatu a makarantar Central na garin Potiskum, sai yaƙara dayin BSc da MBA a Jami'ar Ahmadu Bello da ke Zaria. Ya zama malami a jami'ar Maiduguri a shekara ta alif dari tara da saba'in da tara 1979.

Ayyuka
Muƙamai a masana'antu masu zaman kansu sun haɗa da babban darakta, Hydro Quest Najeriya da babban jami'in Bogaru International. A gwamnati ya yi aiki a Hukumar Bayar da Lamuni ta ɗalibai, Ma’aikatar Ilimi ta tarayya, sannan ya kasance mataimaki na musamman ga Ministan Noma, Babban Mataimaki na Musamman ga Shugaban ƙasa, Ko’odinetan shirin kawar da talauci na ƙasa da kuma shugaban hukumar kare hatsari. Ya kasance babban sakatare, Asusun haɓaka fasahar man fetur tsakanin shekara ta dubu biyu da biyar 2005 zuwa 2006. 

Siyasa
Waziri ya kasance ɗan takarar gwamnan jihar Yobe a ƙarƙashin jam'iyyar PDP a zaɓen 2007. Bayan zaben shugaban kasa Umaru Musa 'Yar'aduwa an naɗa shi ƙaramin minista a ma'aikatar noma da albarkatun ruwa ta tarayya. A ranar 29 ga watan Oktoba ta shekarar dubu biyu da tokas (2008) aka saka shi a cikin wani sauyi na majalisar ministoci.  Waziri ya kasance mamba ne a ƙungiyar (Good Governance Group) ƙarƙashin jagorancin Ken Nnamani wanda ya  miƙa mulki daga Umaru Yar'Adua zuwa Jonathan.

 Manazarta 

Category:Rayayyun mutane
Category:Haifaffun 1952
Category:Mutane daga Jihar Yobe
Category:Maza
Category:Yan siyasa